OpenLLM-France/wikimedia huggingface dataset:
# Família de col·lisió

En astronomia, una família de col·lisió és un grup d'objectes astronòmics que es pensa que tenen un origen comú fruit d'una col·lisió. Tenen, per tant, semblant composició, albedo, òrbita i altres característiques físiques i orbitals.
Entre les famílies de col·lisió conegudes o sospitoses de ser-ho, hi ha nombroses famílies d'asteroides, la major part dels satèl·lits irregulars dels planetes exteriors, la Terra i la seva Lluna, i els planetes nans Plutó, Eris, Haumea i els seus satèl·lits.

## Referències

* ↑ Marcus,, Robert A.; Darin Ragozzine, Ruth A. Murray-Clay, and Matthew J. Holman «Identifying collisional families in the Kuiper belt». The Astrophysical Journal, 2011.(anglès)
* ↑ Taylor, G. Jeffrey. «Origin of the Earth and Moon», 31-12-1998.(anglès)
# John S. Johnson

John S. Johnson (Suècia, 11 de maig de 1871 - 1934) fou un ciclista i patinador estatunidenc.
El 1892, en una cursa a Independence, Iowa, va ser el primer ciclista en córrer la milla en bicicleta en menys de dos minuts. A més de córrer en pista també va competir en carretera. Johnson també va aconseguir un rècord mundial de patinatge de velocitat i va guanyar medalles al campionat mundial en ambdós esports. El 1896 va guanyar dues medalles als primers Campionats del Món en pista. Com a ciclista va córrer en equips patrocinats pels fabricants de bicicletes EC Stearns Bicycle Agency de Syracuse i Schwinn Bicycle Co. de Chicago. Es va retirar del ciclisme competitiu l'any 1900. Va morir el 17 de gener de 1934 a Minneapolis.
El 1960 fou inclòs al Speed Skaters Hall of Fame i el 2003 al U.S. Bicycling Hall of Fame.

## Referències

* ↑ «John S. Johnson of Minneapolis». U.S. Bicycling Hall of Fame. Arxivat de l'original el de desembre 20, 2016. [Consulta: January 15, 2016].
* ↑ Jim Peipert. «John Johnson's wonderful mile». Jim's Bike Blog · Riding a bicycle across America, April 4, 2011. [Consulta: January 15, 2016].
* ↑ «Johnny Johnson's palmares at Cycling Ranking». CyclingRanking.com.
* ↑ Minnesota Death Certificate 1934-MN-018375
* ↑ «JOHNSON John S.». [Consulta: 21 desembre 2022].
* ↑ U.S. Bicycling Hall of Fame
* ↑ Speed Skaters Hall of Fame

## Enllaços externs

* Fitxa a sitiodeciclismo.net
* Fitxa al US Bicycling Hall of Fame Arxivat 2016-12-20 a Wayback Machine.
# Bombardeig de Dresden

El bombardeig de Dresden va ser un atac estratègic militar a la ciutat alemanya de Dresden, la capital de l'estat de Saxònia, que va tenir lloc en els mesos finals de la Segona Guerra Mundial. En quatre atacs produïts entre el 13 i el 15 de febrer de 1945, 1.300 bombarders pesants de la Reial Força Aèria britànica (RAF) i la Força Aèria de l'Exèrcit dels Estats Units (USAF) van llençar més de 3.900 tones de bombes altament explosives i artefactes incendiaris sobre la ciutat. La tempesta de foc resultant va destruir 39 quilòmetres quadrats del centre de la ciutat i va causar milers de víctimes civils.
La discussió de si els atacs estaven o no justificats en el moment concret en què es van produir, pràcticament al final de la guerra, així com la seva proporcionalitat i el guany militar que representaren, ha convertit el bombardeig en una de les cause célèbres morals de la Segona Guerra Mundial.
# Francesc Xavier de Llucià

Francesc Xavier de Llucià (en francès François-Xavier de Llucia) (Perpinyà, 2 de desembre de 1752 - París, 25 de maig de 1794) fou un polític i parlamentari francès.

## Mandats
### Procurador-síndic del Tercer estat del Rosselló

* 1787

### Procurador-síndic del departament dels Pirineus Orientals

* 1 de juny de 1790 - 30 d'agost de 1791
* 16 de novembre de 1792 - 27 d'octubre de 1793

### Diputat a l'Assemblea Nacional legislativa francesa de 1791

* 30 d'agost de 1791 - 20 de setembre de 1792

### Alcalde de Perpinyà

* 16 de setembre de 1792 - 20 de novembre de 1792

## Enllaços externs

* (francès) Fitxa a la web de l'Assemblea Nacional francesa

## Referències

* 1 2 (francès) Fitxa a la web de l'Assemblea Nacional francesa
# Châtenois

«Châtenois» té aquests significats:
* Châtenois (Alt Saona): municipi francès del departament de l'Alt Saona
* Châtenois (Baix Rin): municipi francès del departament del Baix Rin
* Châtenois (Jura): municipi francès del departament del Jura
* Châtenois (Vosges): municipi francès del departament del Vosges
* Châtenois-les-Forges: municipi francès del departament del Territori de Belfort
# Neàpolis de Siracusa

Neàpolis (Neapolis, Νεάπολις) o Nova Ciutat, fou el barri d'expansió de la ciutat de Siracusa. Probablement es va iniciar a la segona meitat del segle v aC, però no va agafar importància fins a la segona meitat del segle iv aC. Va absorbir el barri de Temenitis, format a la part alta.
# Abhar

Abhar és una ciutat de l'Iran, a mig camí entre Qazwin i Zandjan (a uns 87 km de cadascuna). Es troba a la província de Zanjan, al comtat d'Abhar Rud, a la vora del riu Abhar. La seva població és de 12.000 habitants que parlen majoritàriament el turc.
La llegenda atribueix la fundació d'Abhar a Kai Khosraw fill de Siavush o a Sapor D'hu l-Aktaf, i la construcció de la ciutadella a Darab fill de Darab (la ciutadella en realitat fou construïda per l'atabeg seljúcida Baha al-Din Haydar). La ciutat va passar dels sassànides als àrabs el 645 quan va ser conquerida per Bara ibn Azib, governador de Rayy.
Al començament del segle x fou possessió de la dinastia dels sadjides amb Yusuf ben Abu l-Sadj i després va passar als daylamites fins que el 996 el musafírida o kangàrida Wahsudan ibn Sallar Muhmmad ibn Musafer va governar la regió del sud de l'Azerbaidjan i Daylam incloent Abhar, Zandjan i Sohravard. Apareixen monedes d'Abhar datades el 1013/1014 per un emir musafàrida o rawwàdida. El 1029 Mahmud de Gazni va fer campanya a Rayy i Qazwin i es va assegurar la submissió del musafírida Ibrahim ibn Marzban. En el seu territori hi havia la important fortalesa de Sar-djahan (turc: Sar-Sar-čāhān, àrab: Rāhat al-sudūr) a uns 25 km al nord-oest de la ciutat, prop d'un pas que portava a Tarom.
Personatges notables de la ciutat foren:
* Kamal-ad-Din Abu-Amr al-Abharí, visir dels sultans seljúcides Arslan-Xah i el seu fill Toghrul III, i que va morir com asceta a Jerusalem el 1194
* Athir al-Din Mofazzal ibn Umar, filòsof mort el 1265
* Sad-ad-Dawla al-Abharí, metge i home d'estat jueu durant el regnat de l'ilkhànida Arghun
* diversos teòlegs i tradicionalistes, entre els quals destaca Abu-Bakr Muhàmmad ibn Abd-Al·lah i el xeic sufí Abd-Al·lah ibn Tàhir Ṭayyar Abharī (mort el 942).

## Referències

* C. E. Bosworth, “Abhar,” Encyclopædia Iranica, I/2, pp. 213-214; una versió actualitzada es troba disponible en línia a http://www.iranicaonline.org/articles/abhar-a-small-town-in-the-qazvin-district
# Braçalet antiestàtic

Un braçalet antiestàtic consisteix en una cinta amb un velcro per fixar-la al canell connectada a un cable de presa de terra que permet descarregar qualsevol acumulació d'electricitat estàtica en el cos d'un operari d'equips sensibles.
El braçalet porta una resistència d'1 MOhm, connectada en sèrie per limitar el corrent de curtcircuit, protegint a l'usuari si toqués qualsevol aparell o component connectats a la xarxa elèctrica.

## Galeria

* Cinta per a ús fix.
* Cinta per a ús esporàdic.

## Vegeu també

* Càrrega elèctrica
* Descàrrega electroestàtica
* Electroestàtica
* Generador electroestàtic
# French House

El French House és un estil de música de ball emmarcat dins del House, referent a la música de ball francesa que es va generar princpialment entre els anys 1980 i 1990, caracteritzant el groove, el house i la música disco, tot amb un toc francès que li conferia senyals d'identitat pròpies.
D'aquí el nom de French House o french groove, una actitud que ha sabut combinar house i funk de forma imaginativa.
Un clar exemple del French house són Daft Punk, grup parisenc compost per Thomas Bangalter i Guy-Manuel Homem-Christo.

## Artistes

* Air
* Justice
* Motorbass
* I:Cube
* Dimitri From Paris
* Daft Punk
* Cassius
* Sebastian
* Breakbot
# Comarca de Baza

Comarca de Baza és una comarca de la província de Granada, a Andalusia. Té 1.715 kilòmetres quadrats i 42.507 habitants. La capital és Baza. Està format pels municipis de:
* Baza
* Benamaurel
* Caniles
* Cortes de Baza
* Cuevas del Campo
* Cúllar
* Freila
* Zújar
Els vuit municipis de la comarca han format la "Mancomunitat de Municipis de la Comarca de Baza" entre els objectius de la qual es pretén el desenvolupament en tots els camps de la Comarca de Baza i els seus municipis. És una de les dues comarques que formen l'Altiplano Granadino al costat de la comarca de Huéscar.

## Enllaços externs

* Portal de Turisme de les Comarques de Baza i Huescar
* Portal de la Comarca de Baza
* Portal de Notícies de la Comarca de Baza
# Novoiàssenskaia

Novoiàssenskaia - Новоясенская (rus) - és un khútor del krai de Krasnodar, a Rússia. Es troba a les terres baixes de Kuban-Azov, a la vora dreta del riu Iàsseni, a 21 km al sud-oest de Staromínskaia i a 161 km al nord de Krasnodar.
Pertany a aquest khútor el khútor de Iàsseni.
# Les Breuleux

Les Breuleux és un municipi suís del cantó del Jura, situat al districte de Franches-Montagnes.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Falzia de marge

La falzia de marge o falzia mallorquina (Asplenium majoricum) és una espècie de falguera de la família Aspleniaceae.
És una falguera diminuta endèmica de Mallorca (Serra de Tramuntana) i d'algunes localitats del País Valencià i del sud de la província de Tarragona (Catalunya).

## Característiques

És un híbrid alotetraploide (2n= 144 cromosomes) fruit de l'encreuament entre les falgueres diploides Asplenium fontanum ssp. fontanum (2n=72 cromosomes) i Asplenium petrarchae ssp. bivalens (2n= 72 cromosomes), amb posterior duplicació espontània de la dotació cromosòmica. Les seves frondes mesuren entre 6 i 12 cm. Els sorus són més llargs que amples amb un indusi lateral i estan situats a prop de la costa de les pinnes. Esporulació de març a novembre.

## Història natural

Viu entre les pedres de les parets de les marjades i a les encletxes de les roques calcàries orientades cap al nord i nord-oest. Li agrada la llum però no el sol directe. Durant els mesos més secs de l'estiu entra en estivació, deshidratant-se les frondes fins a arribar a semblar mortes. Amb les primeres pluges de la tardor, los frondes es rehidraten en menys de 24 hores i reverdeixen com si no hagués passat res. Als pocs dies comença a brotar frondes noves. En ple hivern deixa de brotar, reiniciant la brotada a la primavera.
És capaç de formar híbrids:
* Asplenium x reichsteinii: per retro-hibridació entre A. majoricum i el seu progenitor A. fontanum ssp. fontanum.
* Asplenium x orellii: per encreuament entre A. majoricum i A. trichomanes ssp. quadrivalens.
* Asplenium x sollerense: per encreuament entre A. majoricum i A. petrarchae ssp. petrarchae.
* Asplenoceterach barrancense: per encreuament entre A. majoricum i Ceterach officinarum ssp. officinarum.

## Referències

* ↑ «Falzia de marge». Noms de plantes. Corpus de fitonímia catalana. TERMCAT, Centre de Terminologia.
* ↑ PPG I «A community-derived classification for extant lycophytes and ferns». Journal of Systematics and Evolution, 54, 6, 2016, p. 563–603. DOI: 10.1111/jse.12229.
* ↑ «Asplenium majoricum Litard.». [Consulta: 1r octubre 2022].

## Enllaços externs

* Study of Asplenium majoricum
* Descripció d'Asplenium majoricum
* Asplenium majoricum a l'Herbari Virtual del Mediterrani Occidental
* Asplenium majoricum al llibre "Helechos de la Comunidad Valenciana" Arxivat 2009-12-21 a Wayback Machine.
# Joaquim Maluquer

Joaquim Maluquer és el nom dels següents personatges:
* Joaquim Maluquer i Nicolau (Barcelona, 1892–1986), zoòleg català
* Joaquim Maluquer Sostres (Barcelona, 1930 - 2011), sociòleg i ornitòleg català
# Ramon Auladell i Domènech

Ramon Auladell i Domènech (Manlleu, 19 de maig de 1963) és un antic jugador d'hoquei sobre patins català de la dècada de 1980.

## Trajectòria

Començà a practicar l'hoquei patins amb 8 anys al CP Voltregà, passant el 1980 al primer equip. L'any 1984 fitxà pel Vercelli italià, després de ser el màxim golejador de la lliga espanyola.
L'any 1986 retornà a Catalunya, fitxant pel Noia, i la temporada següent pel FC Barcelona, juntament amb Ton Carafí. Al Barça no triomfà, i la temporada 1988-89 retornà al Voltregà, i posteriorment fitxà pel CP Vic, club on es retirà.
Entrenà el Club Patinatge La Garriga i el Mollet Hoquei Club.

## Referències

* 1 2 3 «Ramón Auladell: Me voy a Italia por dinero». Diari ABC. [Consulta: 1r octubre 2015].
* 1 2 «Ramon Auladell Domènech». Gran Enciclopèdia Catalana. [Consulta: 17 gener 2016].
* ↑ Closa, Antoni [et al.].. Diccionari del Barça. Barcelona: Enciclopèdia Catalana, 1999. ISBN 978-84-412-0126-2.
* ↑ «Perfil a rinkhockey.net». rinkhockey.net. [Consulta: 1r octubre 2015].
* ↑ «Los personajes del año». Mundo Deportivo, 15-12-1984. [Consulta: 1r octubre 2015].
* ↑ «Auladell fichó por el Noia Freixenet». Mundo Deportivo, 07-07-1986. [Consulta: 1r octubre 2015].
* ↑ «El Barça a quemar sus últimos cartuchos». Mundo Deportivo, 14-02-1988. [Consulta: 1r octubre 2015].
* ↑ «Tarradellas Vic». Mundo Deportivo, 20-10-1990. [Consulta: 1r octubre 2015].
* ↑ «Tarradellas Vic». Mundo Deportivo, 15-09-1991. [Consulta: 1r octubre 2015].
# Novokazàtskoie

Novokazàtskoie - Новоказацкое (rus) - és un poble de l'óblast de Bélgorod, a Rússia. El 2010 tenia 371 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Fort de Bidar

El Fort de Bida (Kannada ಬೀದರ್ ಕೋಟೆ, Urdu قلعہ بیدر) està situat a la ciutat de Bidar a la zona de Karnataka, India. El Sultà Alla-Ud-Din Bahman de la dinastia Bahmanid va moure la capital de Gulbarga a Bidar el 1427 i va ordenar construir aquest monuments així com tot un seguit d'altres monuments islàmics. Hi ha més de 30 monuments dins del fort.

## Referències

* ↑ «Heritage araeas». National Informatics Centre. [Consulta: 7 novembre 2009].
* ↑ Islamic culture, Volume 17. Islamic Culture Board, 1943, p. 27, 30 [Consulta: 7 novembre 2009].
* ↑ «Bidar City Municipal Council». Tourism. Government of Karnataka. Arxivat de l'original el 2009-08-28. [Consulta: 12 abril 2015].
# Clidastes

Clidastes és un gènere extint de sauròpsids (rèptils) escatosos de la família dels mosasàurids que visqueren al Cretaci superior en el que avui és Amèrica del Nord. Va ser descrit pel paleontòleg estatunidenc Edward Drinker Cope el 1868.

## Descripció

Les espècies del gènere Clidastes són considerades com unes de les més antigues dins els mosasàurids, així com les més petites (3,5 metres de longitud). Tenien el cap estret i un cos esvelt, la qual cosa els conferia una forma molt hidrodinàmica. No se'ls considera molt hàbils, ja que les seves aletes no estaven totalment palmejades. No obstant això, posseïen ramificacions nervioses que s'estenien fins a la punta de la cua, la qual cosa els permetria batre l'aigua per moure's a grans velocitats.

## Taxonomia

* Clidastes propython Cope, 1869
* Clidastes iguanavus Cope, 1868
* Clidastes liodontus Merriam, 1894

## Referències

* 1 2 Drinker Cope, Edward. Proceedings of the Academy of Natural Sciences of Philadelphia. (en anglès). 20. Philadelphia,: Academy of Natural Sciences of Philadelphia, 1868, p. 181.
# Les Serres (Cornellà del Terri)

Les Serres és una serra situada al municipi de Cornellà del Terri a la comarca del Pla de l'Estany, amb una elevació màxima de 146 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Monica Dickens

Monica Dickens (Londres, 10 de maig de 1915 - Reading, 25 de desembre de 1992) va ser una escriptora anglesa. La seva obra té una gran component autobiogràfica a través de la qual descriu la societat anglesa del seu temps i les seves pròpies vivències.
Va néixer en una família de classe mitjana-alta i va ser besneta de l'escriptor Charles Dickens. Va rebel·lar-se contra la seva família quan havia de ser presentada en societat i va decidir dedicar-se al servei domèstic. Les seves experiències en aquesta etapa son el nucli de l'obra One Pair of Hands (1939). Posteriorment, durant la Segona Guerra Mundial, va treballar d'infermera i en una fàbrica d'avions. També va exercir el periodisme al Hertfordshire Express - un diari local de Hitchin. De les seves experiències en aquesta època va publicar My Turn to Make the Tea (1951).
Durant els anys 50 va casar-se i va traslladar-se als Estats Units, on va continuar escrivint novel·les i articles en diaris, la majoria d'ells situats a la seva Anglaterra natal. Va tenir durant tota la vida un gran interès en causes humanitàries, en contra la crueltat envers els infants, els animals i especialment amb la ONG Samaritans, de la qual va ajudar a fundar la seva filial de Massachusetts. Aquesta organització té un paper protagonista de la seva obra The Listeners (1970).
A partir dels anys 70 va publicar també literatura infantil i alguns dels seus treballs van ser adaptats a la televisió. El 1978 va publicar la seva autobiografia An Open Book. El 1985 va tornar al Regne Unit, on va morir el dia de Nadal de 1992.

## Referències

* ↑ Pick, Charles «Obituary: Monica Dickens». Independent, 31-12-1992.
* ↑ Sala, Carlos. «Monica Dickens: La gran escritora olvidada del siglo XX que supo reírse de su destino» (en castellà). La razon. Catalunya, 16-05-2020. [Consulta: 28 octubre 2020].
# Falzia roja

La falzia roja (Asplenium trichomanes) és una espècie de falguera de la família Aspleniaceae amb una àmplia distribució geogràfica, és també present als Països Catalans. Habita en fissures i esquerdes de roques i murs humits i a l'ombra.

## Noms comuns

Donat que és una espècie corrent als Països Catalans, rep molts noms comuns: falzia roja, costelles de paret, dauradelleta, falguera, falguera de pou, falguerola, falzia, falzia de pou, falzia negra, falzilla, falzilla roja, gitanes, herba de la pressió, herba del cordó negre, herba per al dolor de la regla, herba pigotera, sardineta, auradelleta, doradilla, falsitja roja, falsitja rotja, foguera.

## Etimologia

El nom del gènere, Asplenium, fa referència a l'ús terapèutic durant l'Edat Mitjana, Asplenium seria una adaptació llatina del grec "splen" (melsa); trichomanes és l'epítet específic i prové de la paraula grega: τριχομανεϛ, trichomanes que és el nom grec per a les falgueres.

## Característiques

Falguera perennifòlia, de mida molt variable (10-50 cm), amb rizoma curt. Els seus esporangis maduren al llarg de tot l'any.

## Distribució

Habita a Europa i gran part d'Àsia amb una població al Iemen. Apareix també a parets d'Àfrica, a Indonèsia i sud-est d'Austràlia fins a Hawaii. Es troba a Amèrica del Nord i Amèrica Central, a Cuba i el nord i oest d'Amèrica del Sud.

## Subespècies

* A. trichomanes subsp. trichomanes prefereix sòls àcids i pedres sorrenques, basalt i granit.
* A. trichomanes subsp. quadrivalens prefereix roques calcàries i la dolerita.
* A. trichomanes subsp. pachyrachis es troba principalment en roques calcàries i en murs.
* Asplenium trichomanes subsp. inespectans.
* Asplenium trichomanes L. subsp. hexavalens
* Detall dels esporangis
* Vista general i detall de les fulles

## Referències

* ↑ «Asplenium trichomanes». Real Jardín Botánico: Proyecto Anthos.
* ↑ Asplenium trichomanes a PlantList
* 1 2 «Cercaterm | TERMCAT - Falzia roja». [Consulta: 13 setembre 2022].
* ↑ «Asplenium trichomanes L. subsp. quadrivalens D.E. Meyer». [Consulta: 1r octubre 2022].
* ↑ en Epítets Botànics
* ↑ Penas, A.; Diez J., Llamas F., Rodríguez M.. Plantas Silvestres de Castilla y León. Valladolid:Ámbito, 1991. ISBN 84-86770-40-8.
* Tutin, T. G. et al. (1964) Flora Europaea, Volume 1. Cambridge University Press.
* Hutchinson, G. (1996) Welsh Ferns, National Museums and Galleries of Wales.
* Page C. N. (1982) The Ferns of Britain and Ireland, Cambridge University Press.
* Preston, C. D. & Pearman, D. A. (2002) New Atlas of the British and Irish Flora, Oxford University Press.
* Stace, Clive A. (1997) New Flora of the British Isles, Cambridge University Press.

## Enllaços externs

* Plants for a Future database
* Asplenium trichomanes. Flora of North America.
# NGN

NGN té els següents significats:
* Nova Guinea Neerlandesa, antiga colònia dels Països Baixos a l'actual Papua Occidental
* Xarxa de nova generació (del seu nom en anglès Next Generation Networking), xarxa de telecomunicacions que busca la convergència tecnològica en l'ús exclusiu del protocol IP
* NGN també és el codi ISO 4217 de la naira, moneda de Nigèria
# Fort de Devanahalli

El fort de Devanahalli és una fortalesa situada a Devanahalli al districte de Bangalore Rural, a Karnataka, Índia.
Fou construït el 1501 per Mallabairegowda del clan Avati, amb permís del sobirà feudal de la zona llavors anomenada Devanadoddi canviat després a Devanahalli. Fou possessió dels senyors del clan Avati fins al 1747 en què fou conquerit pel raja de Mysore. Va passar a mans dels marathes poc temps després i Haidar Ali (rei de Mysore després de 1759) el va recuperar i el va restaurar. El fill d'Haidar, Tipu Sultan, va perdre la fortalesa davant del britànic Lord Cornwallis el 1791, junt amb altres incloent Bangalore.

## Referències

* Llocs turístics de Bangalore Rural
# Clot de la Casanova

El Clot de la Casa Nova és un cap de vall petit del terme municipal de Monistrol de Calders, al Moianès.
Està situat al sud del poble, en el sector meridional de la Urbanització Masia del Solà. És al costat de ponent de la Casa Nova.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.
# Lkheng

Lkheng (en àrab الخنك, al-Ḫang; en amazic ⵍⵅⵏⴽ) és una comuna rural de la província d'Errachidia, a la regió de Drâa-Tafilalet, al Marroc. Segons el cens de 2014 tenia una població total de 14.177 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# 1348
## Esdeveniments

* 8 de desembre - Mislata (l'Horta de València): les tropes de Pere III, manades per Lope de Luna, hi derroten els unionistes (batalla de Mislata).
* La Pesta Negra, que s'havia estès des de Crimea l'any anterior, ja minva la població de la Corona d'Aragó.
* Els avalots de 1348 van delmar els jueus habitants dels Calls de Barcelona, Cervera i Tàrrega.

## Necrològiques

* 6 d'abril, Avinyó, Valclusa: Laura de Noves, dama provençal; és possible que fos el gran amor de Petrarca, inspiradora de la seva poesia.
* 18 d'agost, Vallbona de les Monges: Elisenda de Copons, monja cistercenca, abadessa de Santa Maria de Vallbona.
* 30 d'octubre - Elionor de Portugal, infanta de Portugal i reina consort de la Corona d'Aragó. (n. 1328)

## Referències

* ↑ Armengol, Montse; Forcano, Manuel «La vida quotidiana al call de Girona» (paper). Sàpiens. Sàpiens Publicacions [Barcelona], núm.128, 01-04-2013, p.32-33. ISSN: 1695-2014.
* ↑ Maynègre, Marc. «Laure de Noves - Personnage célèbre de provence | Avignon et Provence». [Consulta: 29 gener 2024].
* ↑ Piquer i Jover, Josep Joan. Abaciologi de Vallbona (1153-1977). Barcelona: Fundació Roger de Belfort. Santes Creus, 1978. ISBN 84-400-5204-9.